H Til deg som skal vaksineres etter autolog eller allogen HSCT/BMT PASIENTINFORMASJON. VAKSINASJON ETTER HSCT/BMT VED HUS. Dette skrivet om anbefalt vaksinasjon etter hematopoietisk stamcelletransplantasjon (HSCT) og benmargstransplantasjon (BMT) er laget til deg som nettopp har gjennomført slik behandling ved Haukeland Universitetssjukehus (HUS). Fastlegen din mottar også informasjon om vaksinasjonsopplegget, og det er fastlegen som bestiller vaksinene. Vaksinene settes enten på fastlegekontoret eller hos helsesøster. Du kan avtale med din fastlege hvordan det skal organiseres for deg. Hvorfor anbefales vaksinasjon? H Den beskyttelsen du tidligere har hatt mot en del spesielle infeksjons-sykdommer ved at du enten er vaksinert i barne- og ung domsårene eller har gjennomgått disse sykdommene, kan mistes i forbindelse med HSCT/BMT. For å beskytte deg bedre mot disse infeksjonssykdommene også etter denne typen behandling, anbefales det at du tar endel vaksiner. Vaksinasjonsprogrammet etter HSCT/BMT ved HUS er laget på grunnlag av internasjonale anbefalinger og tilpasset det norske vaksineprogrammet i samarbeid med Folkehelseinstituttet. Fastlege eller helsesøster mottar også vaksinasjonsprogrammet, samt et skjema der de påfører tidspunkt for hver vaksine som er gitt. Skjemaet skal de sende til oss når du er ferdig med vaksinasjonene. Du kan nekte å gjennomføre vaksinasjon, og avbryte vaksinasjonsopplegget hva tid du måtte ønske det. Dersom du er inkludert i en forskningsstudie, er det særlig viktig at vi får beskjed fra deg eller fastlegen også ved en slik avgjørelse. rettes MS-behandling mot immunsystemet?
Anbefalte vaksiner	Tidspunkt etter HSCT/BMT
Covid-19 mRNA vaksine: Pfizer/Moderna Hvis Covid-19 infeksjon: minst 3 mndr til neste dose.	Alle	3 mndr	4 mndr	5 mndr	Oppfriskningsdose gis fra 8 mndr og minimum 3 mndr etter dose 3. Folkehelseinstituttets anbefalinger for immunsupprimerte følges.
Pneumokokk konjugatvaksine: Apexxnar/PKV20	Alle gis tre første doser.	3 mndr	4 mndr	5 mndr	12 mndr: Til allogen-transplanterte1 pasienter med kronisk graft mot vertsykdom (GvHD)*. Øvrige pasienter gis ved 12 mndr heller Pneumovax.
Pneumokokk polysakkaridvaksine: Pneumovax/PPV23	12 mndr og revaksinasjon hvert 5.år: Brukes til autologtransplanterte2 pasienter, samt allogentranplanterte1 uten GvHD*.
Influensa (sesongvaksine)	Alle	Ved 4-6 mndr., deretter årlig, særlig viktig dersom lungesykdom eller kronisk GvHD*. Kan gis samtidig som Covid-19 vaksine, ellers minst 1 ukes intervall fra andre vaksiner.
Kombinasjonsvaksine fulldose tetanus, difteri, kikhoste, inaktivert polio, samt Hemophilus infl type B: Tetravac + Act-Hib	Alle	6 mndr	7 mndr	12 mndr
Hepatitt B Engerix-B eller Fendrix Kan gis samtidig som Tetravac+Act-Hib	Som i barnevaksine- programmet, særlig ved økt smitterisiko.	6 mndr	7 mndr	12 mndr
Vaksiner som kan gis på særskilt indikasjon, ved fravær av kronisk GvHD og immunosuppressiv terapi:
Humant papilloma virus Carvarix eller Gardasil 9	Individuelt	Kvinner i alder 11-26 år anbefales 3 doser HPV-vaksine med start 6-12 mndr etter transplantasjonen. Kan også vurderes for kvinner og menn opp til 45 år.
Meslinger, kusma og røde hunder (levende vaksine) MMR	Individuelt; kun på særskilt indikasjon	To doser med minst 3 mndr intervall kun på særskilt indikasjon minst 24 mndr etter transplantasjon, samt manglende antistoffer mot meslinger, ikke kronisk GvHD* eller immunosuppressiv terapi.
Vannkopper (levende vaksine) Varilrix	Individuelt; kun på særskilt indikasjon	To doser med minst 4-6 ukers intervall kun på særskilt indikasjon minst 24 mndr etter transplantasjon, samt manglende antistoffer mot varicella, ikke kronisk GvHD* eller immunosuppressiv terapi.
Hepatitt A Havrix	Individuelt	Vurderes tidligst etter 6 mndr dersom økt smitterisiko gjennom arbeid eller reisevirksomhet.

1 Allogentransplanterte: pasienter som har fått celler/vev fra andre

2 Autologtransplanterte: pasienter som har fått celler/vev tilbake fra en selv

* GvHD = Graft versus host disease (graft versus vert sykdom, oftest hos allogentransplanterte)

Covid-19 vaksinasjon skal prioriteres fremfor andre typer vaksiner.

MERK: Levende vaksiner er ikke en del av standardvaksineringsprogrammet etter HSCT/BMT.

Levende bakterielle vaksiner frarådes. Vaksine mot gulfeber (levende vaksine) skal ikke gis før etter minst 2 år, og ikke ved pågående immundempende terapi. BCG-vaksine og Herpes zoster vaksiner er kontraindiserte. Inaktivert herpes zoster vaksine anbefales heller ikke foreløpig.

Hva med vaksinasjon av familie og venner?
g kontaktinformasjon

Følgende vaksiner er i fravær av kontraindikasjoner anbefalt for familie-medlemmer og personer som har nær kontakt med HSCT/BMT-pasienter:

Influensa sesongvaksine hvert år, kikhoste (fra alder 2-3 mndr),

MMR (fra alder 12 mndr) og varicella (fra alder 9 mndr, ikke gravide eller immunsupprimerte).

Covid-vaksinasjon i aldersgrupper godkjent av norske myndigheter. Per i dag tilbys Covid-19 vaksinasjon fra 6 månedersalder i alderstilpasset dose dersom nærkontakt med immunsvekket/sårbar pasient og foresatte ønsker vaksinering.

Informasjonsansvar og kontaktinformasjon
g kontaktinformasjon

Seksjon for blodsykdommer, Medisinsk klinikk, Haukeland universitets-sjukehus, tlf. 55973583.